**Raporti i takimit të buxhetimit me pjesëmarrje në Zonën e Parë- pjesa e votimit**

Në datën 26.07.2024, është përmbyllur procesi i takimeve për rritjen e pjesëmarrjes qytetare dhe përmirësimin e pozitës së tyre në procese të rëndësishme për komunën dhe për vetë komunitetin.

Gjatë këtij takimi, ka qenë i pranishëm vetëm një zyrtar komunal, konkretisht zyrtari i lartë për financa, Fisnik Sylejmani. Në pjesëmarrjen qytetare, ishin të pranishëm 25 qytetarë. Nga këta, një qytetar e kishte votuar, por vota e tij është shpallur të pavlefshme për shkak se nuk i përkiste Zonës së Parë; për shkak të ndryshimeve në hartën zonale, lagjja e tij nuk hynte më në këtë zonë. Një qytetar tjetër ka nënshkruar, por nuk i është lejuar votimi për shkak të vendbanimit të tij.

Në aspektin gjinor, ishin të pranishëm 2 gra dhe 23 burra. Procesi ishte pak më i ndërlikuar për shkak të konkurrencës së fortë ndërmjet dy ideatorëve dhe lobimeve të shumta nga të dy kampet.

Banorët e lokalitetit, me shumicë votash, kanë zgjedhur projektin për mbjelljen e drunjëve dekorativë në rrugët “Brahim Ademi” dhe “Epopeja e Jezrcit”.

Me numër te votave 15 vota në procesin e dytë të votimit, kurse ne pjesën e pare ka pas vetëm 9 vota.

Çështja e dytë “Rregullimi i oborrit të shkollës “Afrim Abazi” ka pas vota në procesin e pare, kurse në të dytin asnjë.

Çështja e tretë “Vendosja e Serverëve në Gjimnazin “Kuvendi i Arbërit” ka pas në procesin e parë 9 vota dhe në të dytin 2.

Çështja e katërt Vendosja e Shportave në të gjithë zonën 1 ka pas asnjë vote në dy proceset.

Një vote ka qenë e pavlefshme, një tjetër s’është lejuar votimi për shkak që s’ka qenë banor i zonës.